Na temelju Odluke o prodaji rabljene brodice u vlasništvu Općine Murter-Kornati (KLASA: 112-07/23-01/01, URBROJ:2182-18-04/01-23-1 od 10. listopada 2023. godine) Povjerenstvo za provedbu natječaja, objavljuje

**JAVNI NATJEČAJ**

**za prodaju rabljene brodice u vlasništvu Općine Murter-Kornati**

1. **Predmet javnog natječaja**

Predmet ovog javnog natječaja je prodaja rabljene brodice u vlasništvu Općine Murter-Kornati, kako slijedi:

• Oznaka i ime brodice: MU 647

• Luka upisa: Murter

• TIP brodice: gajeta

• Namjena brodice: osobne potrebe

• Dužina preko svega: Loa = 5,88 m

• Širina: B = 2,00 m

• Gaz: d = 0,70 m

• Materijal gradnje brodice: drvo: hrast + tikovina

• Godina gradnje brodice: 1956. god.

• Pogon brodice: ugrađeni diesel motor HATZ

• Ser. br.: 116530067

• Snaga: 7,35 kW

Početna cijena utvrđuje se u iznosu od 4.645,00 € (četiritisućešestočetrdesetpet eura), sukladno Procjeni vrijednosti brodice , vještvo: VJ 889-008/2023/HM od 06.09. 2023. (Sudski vještak Hrvoje Marinčić, dipl.inž.brod.).

1. **Način i uvjeti prodaje**

Prodaja se obavlja prikupljanjem pisanih ponuda, fizičkih ili pravnih osoba, uz prethodnu uplatu jamstva za ponudu u iznosu od 500,00 €, u korist računa Općine Murter-Kornati (IBAN: HR63 2402 0061 8617 0000 9, model: HR 68, poziv na broj: 7722-OIB, opis plaćanja: jamčevni polog).

Ponuditeljima čija ponuda ne bude prihvaćena, jamčevni polog će biti vraćen u roku od 8 dana od dana proteka roka za dostavu ponuda.

Prodaja vozila obavlja se po načelu „viđeno-kupljeno“, što isključuje sve naknadne prigovore ponuditelja/kupca.

Brodica se može pregledati na adresi: uvala Podvrške u Murteru uz prethodnu najavu na tel. 022/435-599, 091-321-0095

Ponuditelj/kupac pored ugovorene cijene snosi i sve porezne i druge zavisne troškove.

1. **Sadržaj ponude**

Pisana ponuda mora sadržavati:

1. ime i prezime ponuditelja fizičke osobe, odnosno naziv pravne osobe, adresu i kontakt podatke,
2. presliku osobne iskaznice za fizičke osobe, odnosno za pravne osobe presliku izvatka iz poslovnog, sudskog ili drugog odgovarajućeg registra,
3. dokaz o uplati jamčevnog pologa u propisanom iznosu
4. broj žiro računa za povrat jamčevnog pologa ponuditeljima čije ponude ne budu odabrane,
5. ponuđenu kupoprodajnu cijenu, najmanje u visini početne cijene brodice.
6. **Dostavljanje ponuda**

Pisane ponude na javni natječaj podnose se u roku od 8 dana od dana objave javnog natječaja u Slobodnoj Dalmaciji na adresu: OPĆINA MURTER-KORNATI – Povjerenstvo za provedbu natječaja, Butina 2, 22 243 Murter, s naznakom „Natječaj za prodaju brodice – ne otvaraj!“.

Ponude koje budu nepotpune, predane ili pristignu poštom nakon gore navedenog roka, neće se razmatrati.

1. **Odabir ponuditelja**
Najpovoljnijom ponudom smatrat će se ponuda s najvišom ponuđenom kupoprodajnom cijenom uz uvjet da ponuda sadržava sve elemente utvrđene točkom III. (Sadržaj ponude) ovoga javnog natječaja.
Ukoliko dva ili više ponuditelja ponude isti najviši iznos kupoprodajne cijene, povoljnijom ponudom će se smatrati ponuda ponuditelja koja je prije zaprimljena.
2. **Ostale napomene**

Svi ponuditelji bit će pisanim putem obaviješteni o rezultatima ovoga javnog natječaja u roku od 5 dana od isteka roka za dostavljanje ponuda.
Po zaprimanju obavijesti o izboru najpovoljnijeg ponuditelja, ponuditelj je dužan najkasnije u roku od 8 dana pristupiti sklapanju ugovora o kupoprodaji te uplatiti cjelokupni ponuđeni iznos kupoprodajne cijene, umanjen za iznos uplaćenog jamčevnog pologa.
Ako najpovoljniji ponuditelj ne uplati preostali iznos kupoprodajne cijene ili ne pristupi sklapanju kupoprodajnog ugovora u utvrđenom roku, smatrat će se da je odustao od ponude te gubi pravo na povrat uplaćenog jamčevnog pologa. Kupoprodaja vozila će se ponuditi sljedećem najpovoljnijem ponuditelju.
Ponuditelj koji povuče svoju ponudu nakon otvaranja ponuda gubi pravo na povrat jamčevnog pologa.
Povjerenstvo zadržava pravo da ne prihvati niti jednu zaprimljenu ponudu odnosno da poništi ovaj javni natječaj u cijelosti bez posebnog obrazloženja te Općina Murter-Kornati ne snosi nikakvu odgovornost za troškove odbijenih ponuditelja vezane uz postupak sudjelovanja u ovom natječaju.

KLASA: 112-07/23-01/01
URBROJ: 2182-18-04/01-23-2
Murter, 10. listopada 2023. god.

**POVJERENSTVO ZA PROVEDBU NATJEČAJA**

Objava:
SLOBODNA DALMACIJA,
13. listopada 2023.